คณะครุศาสตร์ฯ มทร.ศรีวิชัย ร่วมต้อนรับผู้บริหาร  
จาก Universiti Teknologi Petronas (UTP) ประเทศมาเลเซีย

วันที่ 6 ตุลาคม พ.ศ. 2568 คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีราชมงคลศรีวิชัย นำโดย ผู้ช่วยศาสตราจารย์ไชยยะ ธนพัฒน์ศิริ คณบดีคณะครุศาสตร์อุตสาหกรรมและเทคโนโลยี พร้อมด้วยผู้บริหารและบุคลากร ร่วมต้อนรับผู้บริหารจาก Universiti Teknologi Petronas (UTP) ประเทศมาเลเซีย ในรโอกาสเดินทางมาเยี่ยมชมคณะฯ และพบปะผู้บริหาร เพื่อหารือแนวทางการสร้างความร่วมมือทางวิชาการทั้งในระดับมหาวิทยาลัยและระดับคณะ ณ ห้องสตูดิโอภาพเคลื่อนไหว คณะครุศาสตร์อุตสาหกรรมและเทคโนโลยี มทร.ศรีวิชัย

นอกจากนี้ยังมีการนำเสนอการดำเนินงานของสโมสรนักศึกษาคณะครุศาสตร์ฯ ซึ่งเป็นส่วนสำคัญในการส่งเสริมกิจกรรมและความร่วมมือระหว่างนักศึกษาของทั้งสองประเทศ อีกทั้งยังเป็นโอกาสในการแลกเปลี่ยนประสบการณ์ทางวิชาการและวัฒนธรรม ถือเป็นก้าวสำคัญในการสร้างความสัมพันธ์และพัฒนาเครือข่ายทางวิชาการระหว่างประเทศไทยและประเทศมาเลเซีย ซึ่งจะนำไปสู่การร่วมมือในด้านต่าง ๆ ทั้งการศึกษาวิจัยและการแลกเปลี่ยนนักศึกษาในอนาคต